Etelä-Vantaan ratsastajat ry:n säännöt

**1§ Yhdistyksen nimi ja kotipaikka**

Yhdistyksen nimi on Etelä-Vantaan ratsastajat ry. Yhdistyksen kotipaikka on Vantaan kaupunki. Yhdistys on perustettu 19.10.1980 ja siitä käytetään säännöissä nimitystä seura.

**2§** **Tarkoitus ja toiminta**

Seuran tarkoituksena on edistää ratsastusurheilua, kohottaa jäsentensä ratsastustaitoa ja –tietoutta sekä laajentaa harrastajien piiriä.

Tarkoituksen toteuttamiseksi seura tarjoaa jäsenilleen

* kilpailutoimintaa
* koulutustoimintaa
* valmennus- ja harjoitustoimintaa
* nuorisotoimintaa
* tiedotus- ja suhdetoimintaa
* järjestää näytöksiä, juhlia ja muuta vastaavaa toimintaa

Hakea toiminnalleen ehdotusten, anomusten ja aloitteiden kautta toiminta-alueensa viranomaisilta ja muilta yhteisöiltä avustuksia, joiden avulla pyritään liikunnan kehittämiseen ja seuralle tarpeellisten harjoituspaikkojen ja – välineiden hankkimiseen ja hoitamiseen.

Toimintansa tukemiseksi seura hankkii varoja keräämällä jäsenmaksuja ja järjestämällä hevosaiheisia yleisötapahtumia. Seura voi järjestää myyjäisiä ja arpajaisia, ottaa vastaan lahjoituksia ja testamentteja sekä omistaa toimintaansa varten tarpeellista kiinteää ja irtainta omaisuutta.

Tarvittaessa seura hankkii toimintaansa varten asianmukaisen luvan.

**3§ Seuran jäsenyys**

 Seura noudattaa niiden liikuntajärjestöjen sääntöjä, joiden jäsenenä se on.

**4§ Seuran jäsen**

Seuran jäseneksi voidaan hyväksyä henkilö, joka sitoutuu noudattamaan seuran sääntöjä.

Kunniajäseneksi voidaan hallituksen esityksestä seuran kokouksen päätöksellä kutsua henkilö, joka on edistänyt huomattavasti seuran toimintaa. Kunniajäsenen arvo on elinikäinen.

Kunniapuheenjohtajaksi voidaan seuran kokouksen päätöksellä kutsua seuran puheenjohtajana ansiokkaasti toiminut henkilö. Kunniapuheenjohtajan arvo on elinikäinen.

Kannattavaksi jäseneksi voidaan hyväksyä yksityinen henkilön tai yhteisön, joka tukee seuran toimintaa suorittamalla vuotuisen kannattajajäsenmaksun.

 Alle 18-vuotiaat voidaan hyväksyä juniorijäseniksi.

 Varsinaiset ja kannattavat jäsenet hyväksyy seuran hallitus.

**5§ Seurasta eroaminen**

Jäsenellä on oikeus erota seurasta ilmoittamalla siitä kirjallisesti hallitukselle, sen puheenjohtajalle tai ilmoittamalla siitä suullisesti seuran kokouksessa pöytäkirjaan merkitsemistä varten. Ero katsotan tapahtuneeksi heti kun ilmoitus on tehty, mutta eroava on velvollinen suorittamaan maksunsa sekä muut näiden sääntöjen edellyttämät velvoitteet kuluvan kalenterivuoden loppuun asti.

**6§ Jäsenen erottaminen**

Hallituksen tehtävänä on päättää jäsenen erottamisesta, mikäli tämä on jättänyt jäsenmaksunsa maksamatta, toimii vastoin seuran sääntöjä tai on menettelyllään seurassa tai sen ulkopuolella huomattavasti vahingoittanut seuraa. Hallitus päättää myös kurinpitotoimista ja niiden yhteydessä annettavista rangaistuksista. Tällöin noudatetaan Suomen Ratsastajainliiton sääntöjä ja määräyksiä.

Erotetulla ei ole oikeutta vaatia takaisin seuralle suorittamiaan maksuja.

**7§ Liittymis- ja jäsenmaksut**

Jäseniltä suoritettavien liittymis- ja jäsenmaksujen sekä kannattajajäsenmaksujen suuruudesta päättää seuran syyskokous vuosittain.

Kunniapuheenjohtaja ja kunniajäsenet eivät suorita seuran jäsenmaksuja.

**8§ Seuran varsinaiset ja ylimääräiset kokoukset**

Seura pitää vuosittain kaksi varsinaista kokousta. Kevätkokous pidetään tammi-maaliskuussa ja syyskokous loka-marraskuussa hallituksen määräämänä päivänä.

Kutsu varsinaiseen ja ylimääräiseen seuran kokoukseen on julkaistava vähintään 14 päivää ennen kokousta julkaisemalla kutsu seuran ilmoitustaululla tai sähköpostina jäsenen ilmoittamaan sähköpostiosoitteeseen.

Kutsu sääntömääräisiin kokouksiin voidaan julkaista myös seuran internet–sivuilla www.etelavantaanratsastuskoulu.com

**9§ Kevät- ja syyskokous**

Kevätkokouksessa käsitellään

1. Kokouksen avaus
2. Valitaan kokouksen puheenjohtaja, sihteeri, kaksi pöytäkirjan tarkistajaa, ääntenlaskijat
3. Todetaan läsnäolijat ja äänioikeutetut jäsenet
4. Todetaan kokouksen laillisuus ja päätösvaltaisuus
5. Esitetään vahvistettavaksi tilinpäätös, toimintakertomus ja tilintarkastajien lausunto
6. Päätetään tili- ja vastuuvapauden myöntämisestä asianosaisille
7. Käsitellään muut kokouskutsussa mainitut ja esille tulevat asiat
8. Kokouksen päättäminen

Syyskokouksessa käsitellään

1. Kokouksen avaus
2. Valitaan kokouksen puheenjohtaja, sihteeri, kaksi pöytäkirjan tarkistajaa, ääntenlaskijat
3. Todetaan läsnäolijat ja äänioikeutetut jäsenet
4. Todetaan kokouksen laillisuus ja päätösvaltaisuus
5. Vahvistetaan tulevan toimintakauden toimintasuunnitelma, tulo- ja menoarvio sekä liittymis-, jäsen- ja kannattajamaksujen suuruudet
6. Valitaan hallituksen puheenjohtaja ja muut jäsenet erovuoroisten tilalle
7. Valitaan yksi tai kaksi tilintarkastajaa ja heille varatilintarkastajat
8. Käsitellään muut kokouskutsussa esille tulevat asiat
9. Kokouksen päättäminen

Asioista, joita seuran jäsenet haluavat kevät- tai syyskokouksen käsiteltäviksi, on tehtävä hallitukselle kirjallinen esitys vähintään 20 päivää ennen kokousta.

**9§ Seuran ylimääräinen kokous**

Seuran ylimääräinen kokous pidetään silloin, kun hallitus katsoo sen tarpeelliseksi tai kun vähintään kymmenesosa (1/10)seuran jäsenistä on jonkin määrätyn asian vuoksi tehnyt hallitukselle kirjallisen esityksen.

Ylimääräisen kokouksen kutsussa on mainittava asia, jonka vuoksi kokous on kutsuttu. Kokous on pidettävä vähintään kahden kuukauden kuluessa siitä, kun vaatimus sen pitämisestä on esitetty.

**10§ Pöytäkirjat**

Seuran kokouksissa on pidettävä pöytäkirjaa. Kokousten pöytäkirjat on puheenjohtajan ja sihteerin allekirjoitettava sekä valittujen tarkastajien tarkastettava.

**11§** **Äänestys**

Kokouksessa asiat ratkaistaan yksinkertaisella äänten enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.

Seura kokouksissa on jokaisella 15 vuotta täyttäneellä jäsenellä ja kunniajäsenellä yksi ääni. Valtakirjalla ei saa äänestää. Kannattavalla jäsenellä on läsnäolo- ja puheoikeus.

**12§ Hallitus**

Seuran asioita hoitaa hallitus, johon kuuluu syyskokouksessa valittu yhdeksi toimintavuodeksi valittu puheenjohtaja ja kahdeksi toimintavuodeksi valitut kahdeksan muuta jäsentä. Hallituksen jäsenistä puolet on erovuorossa vuosittain. Ensimmäisellä kerralla eroaa puolet arvan perusteella ja seuraavilla kerroilla vuoron mukaan. Hallituksen toimintakausi on kalenterivuosi. Hallitus valitsee keskuudestaan varapuheenjohtajan sekä sihteerin ja taloudenhoitajan, jotka voidaan valita myös hallituksen ulkopuolelta.

Hallitus kokoontuu puheenjohtajan tai hänen ollessa estynyt varapuheenjohtajan kutsusta, kun siihen katsotaan olevan aihetta tai kun vähintään puolet hallituksen jäsenistä sitä vaatii.

Hallitus on päätösvaltainen, kun vähintään puolet hallituksen sen jäsenistä, puheenjohtaja tai varapuheenjohtaja mukaan luettuna on läsnä.

**13§ Tilikausi ja tilintarkastus**

Seuran toiminta- ja tilivuosi on kalenterivuosi. Tilinpäätös tarvittavine asiakirjoineen ja hallituksen toimintakertomus on annettava tilintarkastajille vähintään kolme viikkoa ennen kevätkokousta.

**14§ Nimenkirjoittajat**

Seuran nimen kirjoittavat puheenjohtaja tai varapuheenjohtaja, jompikumpi yhdessä sihteerin tai hallituksen määräämän hallituksen jäsenen kanssa. Nimenkirjoittajien tulee olla täysi-ikäisiä.

**15§ Sääntöjen muuttaminen ja yhdistyksen purkaminen**

Seuran kokous voi näiden sääntöjen ja yhdistyslain puitteissa perustaa rekisteröimättömiä alaosastoja ja valita näihin tarpeelliset johto- ja toimielimet.

Päätös sääntöjen muuttamisesta tai seuran purkamisesta on tehtävä seuran kokouksessa vähintään kolme neljäsosan (3/4) enemmistöllä annetuista äänistä. Kokouskutsussa on mainittava sääntöjen muuttamisesta tai seuran purkamisesta.

Seuran purkautuessa tulee sen varat luovuttaa jollekin ratsastusurheilun hyväksi toimivalle oikeuskelpoiselle yhdistykselle purkamisesta päättäneen kokouksen päätöksen mukaisesti. Seuran purkamisesta on ilmoitettava yhdistysrekisteriin.

**16§ Yleistä**

 Muutoin noudatettakoon mitä voimassaolevassa yhdistyslaissa sanotaan.

 Saavutetut jäsenoikeudet säilyvät.